《送昭敏首座》
宋代·释重顯

君不见，鹫峰胜集，
百万茫茫等闲过，坏衲之外皆清堕。
君又不见，熊岭孤运，
岁月索索艰难生，深雪之中有一箇。
宛转流落千馀年，危分崄布空平阗。
弁龙蛇兮眼何正，擒虎兕兮机不全。
石窗四顾沧溟窄，寥寥不许白云白。
掣断金锁天麒麟，高举铁鞭击三百。
犹轻舍，争知也，
别有七星光斗射。风前把欲赠行人，
将报不平绕天下。